wickkiey/tamil-wikipedia-chunked huggingface dataset:
# மோகன் நாயக்கு

**மோகன் நாயக்கு** (*Mohan Nayak*) இந்தியாவைச் சேர்ந்த ஓர் அரசியல்வாதியாவார். அக்லிட்சா நாயக்கு மற்றும் சந்திரமா நாயக்கு தம்பதியருக்கு மகனாக 1921 ஆம் ஆண்டு சூலை மாதம் 3 ஆம் தேதியன்று இவர் பிறந்தார். ஒடிசா சட்டப் பேரவையில் நான்கு முறை சட்டமன்ற உறுப்பினராகவும், மக்களவையில் இரண்டு முறை நாடாளுமன்ற உறுப்பினராகவும் இவர் பணியாற்றினார். 1952 ஆம் ஆண்டு நடைபெற்ற பெர்காம்பூர் இடைத்தேர்தல், 1967, 1971 மற்றும் 1974 ஆம் ஆண்டுகளில் நடைபெற்ற பெர்காம்பூர், துரா மற்றும் கோபால்பூர் சட்டமன்றத் தொகுதிகளிலிருந்து முறையே 1, 4, 5 மற்றும் 6 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார். கஞ்சம் மற்றும் பஞ்ச்நகர் மக்களவைத் தொகுதிகளில் போட்டியிட்டு 2ஆவது மற்றும் 3ஆவது மக்களவைக்கும் தேர்ந்தெடுக்கப்பட்டார். மோகன் நாயக்கு ஒடிசா அரசியலில் இந்திய தேசிய காங்கிரசு கட்சியின் அரசியல்வாதியாக பணியாற்றினார்.  
1940 மற்றும் 1941 ஆம் ஆண்டுகளில் சத்தியாக்கிரகத்திற்காகவும், மீண்டும் 1942 ஆம் ஆண்டு வெள்ளையனே வெளியேறு இயக்கத்திலும் மோகன் நாயக்கு சிறையில் அடைக்கப்பட்டார்.  
மோகன் நாயக்கு 1983 ஆம் ஆண்டு செப்டம்பர் மாதம் 26 ஆம் தேதியன்று தனது 62 ஆவது வயதில் இறந்தார்
# உதயநத்தம் (கிழக்கு)

**உதயநத்தம் (கிழக்கு)**(*Udayanatham East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உடையார்பாளையம் வட்டத்தில் உள்ள ஒரு கிராமம் ஆகும். இது மாவட்டத் துணைத் தலைமையகமான ஜெயங்கொண்டத்திலிருந்து 14 கி.மீ. தொலைவிலும் (வட்டாட்சியர் அலுவலகம்) மாவட்டத் தலைமையகமான அரியலூரிலிருந்து 50 கி.மீ. தொலைவிலும் அமைந்துள்ளது.
# உதயநத்தம் (கிழக்கு)

## மக்கள்தொகை

உதயநத்தத்தின் மொத்த மக்கள்தொகை 3,547 ஆகும். இதில் ஆண்கள் 1,733 பேர். பெண்கள் 1,814 பேர். உதயநத்தம் கிராமத்தின் கல்வியறிவு விகிதம் 71.02% ஆகும். இதில் 77.73% ஆண்கள் மற்றும் 64.61% பெண்கள் கல்வியறிவு பெற்றுள்ளனர்.
# உதயநத்தம் (கிழக்கு)

## நிர்வாகம்

உதயநத்தம் ஜெயங்கொண்டம் சட்டமன்றத் தொகுதி மற்றும் சிதம்பரம் நாடாளுமன்றத் தொகுதியின் கீழ் வருகின்றது.
# உதயநத்தம் (கிழக்கு)

## கல்வி

இங்கு அரசு உயர்நிலைப் பள்ளி உள்ளது.
# உதயநத்தம் (கிழக்கு)

## சுகாதாரம்

அரசு மருத்துவமனை ஒன்றும் உதயநத்தத்தில் உள்ளது.
# உதயநத்தம் (கிழக்கு)

## பொருளாதாரம்

அரசின் பாரத ஸ்டேட் வங்கியும், வேளாண்மை வங்கியும், கைத்தறி நெசவாளர் சங்கமும் இங்குச் செயல்படுகிறது. இராணி மகால் (திருமண மண்டபம்) அரசுக்குச் சொந்தமான வணிக மையமாகும். உள்ளூர் வணிகங்களில் மளிகைக் கடைகள், தேநீர்க் கடைகள், ஒரு வன்பொருள் கடை, அடைமானக் கடைகள், சிறிய மருந்தகம், மற்றும் அடுமனை ஒன்றும் இங்கு உள்ளது.
# உதயநத்தம் (கிழக்கு)

## கோயில்கள்

- விநாயகர் கோயில் (ஏரிக்கு அருகில்)
- அருள்மிகு காத்தாயி அம்மன் கோயில் (இடம் - தெற்கு தெரு)
- சாமுண்டீசுவரி கோயில் (முதன்மைச் சாலை)
- அய்யனார் கோயில் (வடக்கு)
- மாரியம்மன் கோயில் (உதயநத்தம் அருகில்)
- காளியம்மன் கோயில்(முதன்மைச் சாலை)
- சிறீ கிருஷ்ணர் கோயில்  
இக்கோயில்களில் தொடர்ந்து பூசைகளும் திருவிழாக்களும் நடைபெறுகின்றன.
# மம்தா மருத்துவக் கல்லூரி

**மம்தா மருத்துவக் கல்லூரி** (*Mamata Medical College*) என்பது தெலங்காணா மாநிலம் கம்மத்தின் அமைந்துள்ள உள்ள மம்தா பொது மருத்துவமனை என்ற போதனா மருத்துவமனையைக் கொண்ட ஒரு தனியார் மருத்துவக் கல்லூரி ஆகும். இது தெலங்காணாவில் உள்ள கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.
# மம்தா மருத்துவக் கல்லூரி

## அமைவிடம்

இக்கல்லூரி கம்மம் மாவட்டத்தின் கம்மம் நகரின் சுழற்சங்க நகர்ப் பகுதியில் அமைந்துள்ளது.
# மம்தா மருத்துவக் கல்லூரி

## துறைகள்

- பொது மருத்துவம்
- குழந்தை மருத்துவம்
- கதிர்வீச்சு-நோயறிதல்
- காசநோய் & மார்பு
- தோல் & பாலின நோய்
- மனநல மருத்துவம்
- பொது அறுவை சிகிச்சை
- எலும்பியல்
- கண் மருத்துவம்
- கண், மூக்கு, தொண்டை
- மகப்பேறியல் & பெண்ணோயியல்
# மம்தா மருத்துவக் கல்லூரி

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
- தெலுங்கானாவில் உள்ள உயர்கல்வி நிறுவனங்களின் பட்டியல்
# பனமாலி பட்நாயக்கு

**பனமாலி பட்நாயக்கு** (*Banamali Patnaik*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு ஏப்ரல் மாதம் 4 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார். பனமாலி பட்நாயக்கு 1980 ஆம் ஆண்டு இறந்தார்.
# அரசு மருத்துவக் கல்லூரி, நிசாமாபாத்

**அரசு மருத்துவக் கல்லூரி அல்லது** **நிசாமாபாத் மருத்துவக் கல்லூரி** என்பது இந்தியாவின் தெலங்காணா மாநிலத்தில் உள்ள நிசாமாபாத்தில் அமைந்துள்ள ஒரு மருத்துவக் கல்லூரி ஆகும். இதன் கல்வியாண்டு 2013-14 முதல் தொடங்கியது. இது கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.
# அரசு மருத்துவக் கல்லூரி, நிசாமாபாத்

## வரலாறு

இளநிலை மருத்துவ 100 இடங்களுடன் 2013-14ஆம் ஆண்டிலிருந்து இதன் கல்வியாண்டைத் தொடங்க இந்திய மருத்துவக் குழுமம் அனுமதி வழங்கியது.  
கல்லூரியில் பொது மருத்துவம், பொது அறுவை சிகிச்சை, மகப்பேறியல் மற்றும் மகளிர் மருத்துவம், மயக்க மருந்து மற்றும் குழந்தை மருத்துவம் போன்ற பல்வேறு சிறப்புப் படிப்பிற்கான இடங்கள் உள்ளன.
# அரசு மருத்துவக் கல்லூரி, நிசாமாபாத்

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
- தெலுங்கானாவில் உள்ள உயர்கல்வி நிறுவனங்களின் பட்டியல்
- இந்திய மருத்துவ கவுன்சில்
# மகேந்திரதனயா ஆறு

**மகேந்திரதனயா ஆறு** (*Mahendratanaya River*) இந்தியாவில் பாய்ந்தோடக்கூடிய ஒரு நடுத்தர அளவிலான ஆறு ஆகும் .  
மகேந்திரதனயா ஆறு என்பது ஒடிசாவின் மகேந்திரகிரி மலையில் இருந்து உற்பத்தியாகும் வம்சதாரா நதியின் முக்கியக் கிளை ஆறாகும். ஆற்றின் மொத்த நீளம் சுமார் 90 கிலோமீட்டர்கள் (56 மைல்கள்) ஆகும்.  
இந்த ஆறு பருவா அருகே வங்காள விரிகுடாவில் கலக்கிறது.
# அரசு மருத்துவக் கல்லூரி, மகபூப்நகர்

**அரசு மருத்துவக் கல்லூரி, மகபூப்நகர்** (*Government Medical College, Mahbubnagar*) என்பது **மகபூப்நகர் மருத்துவக் கல்லூரி** தெலங்காணா மாநிலம் மகபூப்நகரில் அமைந்துள்ள ஒரு மருத்துவக் கல்லூரியாகும். 2016 சனவரியில் இந்திய மருத்துவக் கழக அனுமதியைப் பெற்றது. இந்த மருத்துவக் கல்லூரி கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.
# அரசு மருத்துவக் கல்லூரி, மகபூப்நகர்

## வரலாறு

மகபூப்நகர் அரசு மருத்துவக் கல்லூரி 2016-ல் திறக்கப்பட்டது. இந்திய மருத்துவக் கழகம் 150 இளநிலை மருத்துவ கல்வி இடங்களுக்கு அனுமதி அளித்தது. முதல் தொகுதி மாணவர்கள் முதல் கல்வியாண்டை 2016-17ல் தொடங்கினர்.
# அரசு மருத்துவக் கல்லூரி, மகபூப்நகர்

## மருத்துவமனை

300 படுக்கைகள் கொண்ட மருத்துவமனை வசதி மருத்துவக் கல்லூரியின் ஒரு பகுதியாகும். புதிய கல்லூரி வளாகமும் கட்டப்பட உள்ளது. இக்கல்லூரி 50 ஏக்கர் பரப்பளவில் அமைந்துள்ளது.
# அரசு மருத்துவக் கல்லூரி, மகபூப்நகர்

## மேலும் பார்க்கவும்

- இந்தியாவில் எழுத்தறிவு
- தெலங்காணாவில் உள்ள உயர்கல்வி நிறுவனங்களின் பட்டியல்
- இந்திய மருத்துவக் கழகம்
# மல்லா ரெட்டி மருத்துவ அறிவியல் நிறுவனம்

**மல்லா ரெட்டி மருத்துவ அறிவியல் நிறுவனம்** (*Malla Reddy Institute of Medical Sciences*) என்பது இந்தியாவின் ஐதராபாத்து அருகே அமைந்துள்ள ஒரு மருத்துவக் கல்லூரி ஆகும். இது 2012-ல் தொடங்கப்பட்டது. இதனுடன் இணைந்த மருத்துவமனை 150 இருக்கைகள் கொண்டது. இந்த நிறுவனத்தில் 350 படுக்கைகள் கொண்ட தனியார் மருத்துவமனையும் உள்ளது. இது இந்திய மருத்துவக் கழகம் அங்கீகாரம் பெற்றது. மருத்துவர் பத்ரா ரெட்டி, மல்லா ரெட்டி மருத்துவ அறிவியல் கழகத்தின் தலைவர் ஆவார்.  
இந்த நிறுவனம் ம. ரெ. ம. அ. நி. மருத்துவ அறிவியல் ஆய்விதழை நடத்துகிறது.
# அரிசந்த் குருசந்த் பல்கலைக்கழகம்

**அரிசந்த் குருசந்த் பல்கலைக்கழகம்** (*Harichand Guruchand University*; ) என்பது ஒரு பொதுப் பல்கலைக்கழகம் ஆகும். இது இந்தியாவின் மேற்கு வங்காளத்தில் உள்ள வடக்கு 24 பர்கனா மாவட்டத்தில் தாகூர்நகர், கைகாட்டாவில் அமைந்துள்ளது.
# அரிசந்த் குருசந்த் பல்கலைக்கழகம்

## வரலாறு

**அரிசந்த் குருசந்த் பல்கலைக்கழகச்** சட்டம், 2018, மேற்கு வங்க சட்டம் XXVII இன் 2018, பகுதி- III, மேற்கு வங்க சட்டமன்றத்தின் சட்டங்கள், சட்டத் துறையின் சட்டமன்ற அறிவிப்பு, தி கொல்கத்தா அரசிதழில் (அசாதாரண) வெளியிடப்பட்டதன் கீழ் அரிசந்த் குருசந்த் பல்கலைக்கழகம் 2018-ல் 2 சனவரி 2019-ல் நிறுவப்பட்டது. சனவரி 2021-ல் முதல் துணைவேந்தரான தபன் குமார் பிசுவாசு நியமனம் மூலம் இப்பல்கலைக்கழகம் செயல்படத் தொடங்கியது.  
தொடக்க நிலையில், புதிய பல்கலைக்கழக கட்டிடங்கள் கட்டி முடிக்கப்படும் வரை, அனைத்து நிர்வாக பணிகளும், உடற்கல்வி கற்பித்தல் திட்டமும் பல்கலைக்கழகத்தை ஒட்டி அமைந்துள்ள பி. ஆர். தாக்கூர் அரசு கல்லூரி கட்டிடத்தில் நடைபெற்றது. நவம்பர் 2021-ல், கோவிட்-19 தொற்றுநோய் காரணமாகப் பல்கலைக்கழகம் இணையவழி கற்பித்தல் திட்டத்தைத் தொடங்கியது.
# அரிசந்த் குருசந்த் பல்கலைக்கழகம்

## புலங்களும் துறைகளும்

- **கலைப்புலம்**
- பெங்காலி துறை,
- கல்வித்துறை,
- வரலாற்றுத் துறை  
- **பொதுமக்கள் தொடர்பு புலம்**
- இதழியல் மற்றும் மக்கள் தொடர்பியல் துறை
# அரிசந்த் குருசந்த் பல்கலைக்கழகம்

## மேலும் பார்க்கவும்

- மேற்கு வங்கத்தில் உள்ள பல்கலைக்கழகங்களின் பட்டியல்
- இந்தியாவில் கல்வி
# நிரஞ்சன் பட்நாயக்கு

**நிரஞ்சன் பட்நாயக்கு** (*Niranjan Patnaik*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு பிப்ரவரி மாதம் 22 ஆம் தேதியன்று ஒடிசா மாநிலம் அனந்தபூரில் இவர் பிறந்தார். இவரது தந்தையின் பெயர் பிரச்பந்து பட்நாயக்கு என்பதாகும். இந்திய தேசிய காங்கிரசு கட்சியின் உறுப்பினராக இருந்த இவர் ஒடிசா பிரதேச காங்கிரசு ஆலோசனைக் குழுவின் முன்னாள் மாநிலத் தலைவராகவும் ஒடிசா மாநிலத்தின் முன்னாள் அமைச்சராகவும், சமூக சேவகராகவும் இருந்தார்.
# டார்ஜீலிங் மலைப் பல்கலைக்கழகம்

**டார்ஜீலிங் மலைப் பல்கலைக்கழகம்** (*Darjeeling Hills University*) என்பது இந்தியாவின் மேற்கு வங்காளத்தில் உள்ள டார்ஜிலிங்கில் உள்ள மாநில பொதுப் பல்கலைக்கழகம் ஆகும். இப்பல்கலைக்கழகம் 2021-ல் *கிரீன்பீல்ட் பல்கலைக்கழகச் சட்டம், 2018-*ன் கீழ் நிறுவப்பட்டது. நவம்பர் 2021-ல் முதல் துணைவேந்தர், சுபிரேசு பட்டாச்சார்யா நியமனம் மூலம் இது செயல்பட்டது. இப்பல்கலைக்கழகம் நேபாளி, ஆங்கிலம், வரலாறு, அரசியல் அறிவியல், மக்கள் தொடர்பு மற்றும் கணிதம் ஆகிய பாடங்களில் உயர் கல்வியை வழங்குகிறது.
# பஞ்செட் மலை

**பஞ்செட் மலை** (*Panchet Hill*) வங்க மொழியில் பஞ்சகோட் பகார் எனக் குறிப்பிடப்படுகிறது**.** இது இந்தியாவின் மேற்கு வங்காள மாநிலத்தில் உள்ள புருலியா மாவட்டத்தின் வடகிழக்கு பகுதியில் நெடுரியாவில் (சமூக மேம்பாட்டுத் தொகுதி) அமைந்துள்ளது.
# பஞ்செட் மலை

## மலை

"பஞ்சகோட் அல்லது பஞ்செட் (1,600 அடி) என்பது மாவட்டத்தின் வடகிழக்கில், புருலியாவிற்கு வடக்கே சுமார் 35 மைல் தொலைவில் உள்ள மிகவும் வெளிப்படையான பொருள். வடிவத்தில் இது இதன் கிழக்கு முனையில் உயரமான இடத்தில் நீண்ட பிறை போன்ற உயரும் முகட்டைக் கொண்டுள்ளது. இது சிறிய ஆனால் அடர்ந்த காடுகளால் சூழப்பட்டுள்ளது. இந்த மலையடிவாரத்தில் மா மரங்கள் மற்றும் மகுவாக்கள் நிறைந்து காணப்படுகின்றன. கிழக்குப் பகுதியில் மலையின் அடிவாரத்தில் பழைய அரண்மனை மற்றும் பஞ்செட் மன்னர்களின் கோட்டையின் இடிபாடுகள் காணப்படுகின்றன. மேலும் இவற்றின் மேலேயும் கீழேயும் சில பழமையான கோயில்கள் உள்ளன.
# பஞ்செட் மலை

## பஞ்செட் அணை

பஞ்செட் மலையின் அடிவாரத்தில் தாமோதர் ஆற்றின் குறுக்கே பஞ்செட் அணை கட்டப்பட்டுள்ளது.
# செட்டிகுளம் (பெரம்பலூர்)

**செட்டிகுளம்** (*Chettikulum, Perambalur district*) என்பது இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் உள்ள ஒரு ஊராட்சி கிராமம் ஆகும். செட்டிகுளம் குன்னம் வட்டத்தில் அமைந்துள்ளது. இங்குப் புகழ்பெற்ற ஏகாம்பரேசுவரர் மற்றும் தண்டாயுதபாணி கோயில்கள் உள்ளன.
# செட்டிகுளம் (பெரம்பலூர்)

## மக்கள்தொகை

2011ஆம் ஆண்டு மக்கள்தொகை கணக்கெடுப்பின்படி செட்டிகுளம் கிராமத்தில் 6231 மக்கள் வசிக்கின்றனர். இதில் 3127 பேர் ஆண்கள் மற்றும் 3104 பேர் பெண்கள். செட்டிகுளம் கிராமத்தின் பாலின விகிதம் 993 ஆகும். இது தமிழ்நாட்டின் மாநில சராசரியான 996ஐ விடக் குறைவு. செட்டிகுளம் கிராமம் தமிழ்நாட்டுடன் ஒப்பிடும் போது கல்வியறிவு விகிதம் குறைவாக உள்ளது. 2011ஆம் ஆண்டில், செட்டிகுளம் கிராமத்தின் கல்வியறிவு விகிதம் 76.45% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு. செட்டிகுளத்தில் ஆண்களின் கல்வியறிவு 83.96% ஆகவும், பெண்களின் கல்வியறிவு விகிதம் 68.96% ஆகவும் உள்ளது.
# சரத் பட்டநாயக்கு

**சரத் பட்டநாயக்கு** (*Sarat Pattanayak*) இந்தியாவைச் சேர்ந்த ஓர் அரசியல்வாதியாவார். ஒடிசாவில் உள்ள பலாங்கீர் பகுதியைச் சேர்ந்த இவர் இந்திய தேசிய காங்கிரசு கட்சியின் நாடாளுமன்ற உறுப்பினராக இருந்தார். இந்திய நாடாளுமன்றத்தின் கீழ் அவையான 10 ஆவது மற்றும் 11 ஆவது மக்களவைக்கு இவர் தேர்ந்தெடுக்கப்பட்டார். தற்போது ஒடிசா பிரதேச காங்கிரசு ஆலோசனைக் குழுவின் தலைவராகப் பணியாற்றி வருகிறார்.
# சரத் பட்டநாயக்கு

## ஆரம்ப வாழ்க்கை, கல்வி மற்றும் தொழில்

சூகுல் பட்டநாயக்கின் மகனாக 1956 ஆம் ஆண்டு ஆகத்து மாதம் 15 ஆம் தேதியன்று பலாங்கீருக்கு அருகிலுள்ள சைந்தலாவில் இவர் பிறந்தார். நமீதா பட்டநாயக்கை மணந்து கொண்டார். இத்தம்பதியருக்கு இரண்டு மகள்கள் மற்றும் ஒரு மகன் உள்ளனர். தனது இளங்கலைப் பட்டப்படிப்பை பலாங்கீரின் இராசேந்திரா கல்லூரியில் முடித்தார். பின்னர் கங்காதர் மெகர் கல்லூரி மற்றும் சம்பல்பூரில் உள்ள இலச்பத் ராய் சட்டக் கல்லூரியில் சட்டம் படித்து பட்டம் பெற்றார்.  
1992 ஆம் ஆண்டு இந்தியாவில் நடந்த பொருளாதார தாராளமயமாக்கல் குறித்து இவருக்கு நெருக்கமான பார்வையை வழங்கிய அப்போதைய ஆளும் பிவி நரசிம்ம ராவ் அரசாங்கத்தில் தேர்ந்தெடுக்கப்பட்ட மக்களவை உறுப்பினராக பணியாற்றினார். சரத்து தற்போது ஒடிசா பிரதேச காங்கிரசு ஆலோசனைக் குழுவின் தலைவராக பணியாற்றுகிறார்.
# யெர்ரகலுவா ஆறு

**யெர்ரகலுவா** ஆறு (*Yerrakaluva*) என்பது இந்தியாவில் தெலங்காணா மாநிலத்தின் கம்மம் மாவட்டத்திற்கும் ஆந்திரப் பிரதேசத்தின் மேற்கு கோதாவரி மாவட்டத்திற்கும் இடையே ஓடும் ஒரு ஆறு ஆகும். இந்த ஆற்றுப்பகுதி அடிக்கடி வெள்ளத்தால் பாதிக்கப்படுகிறது. ஒவ்வொரு ஆண்டும் பல கிராமங்கள் இந்த ஆற்று வெள்ளத்தினால் தங்கள் பயிர்களை இழக்கின்றன. மேலும் பல குடும்பங்கள் தமது உடமைகளையும் இழக்க நேருகின்றன.  
யெர்ரகலுவா ஆறு மற்றும் இதன் அருகிலுள்ள கொள்ளேறு ஏரி வடிநீர் மேற்கு கோதாவரி மாவட்டத்தில் மொகுல்தூர் அருகே வங்காள விரிகுடாவில் கலப்பதற்கு முன் உப்புதேரு ஆற்றில் கலக்கிறது. மேற்கு கோதாவரி மாவட்டம் ஜங்காரெட்டிகூடம் மண்டலத்தில் உள்ள கொங்குவாரிகுடம் கிராமத்திற்கு அருகே யெர்ரகலுவா செல்கிறது.
# யெர்ரகலுவா ஆறு

## யெர்ரகலுவா நீர்த்தேக்கம்

யெர்ராகலுவ நீர்த்தேக்கம் 1976-ஆம் ஆண்டில் இந்த ஆற்றின் குறுக்கி கட்டப்பட்டது. யெர்ரகலுவா நீர்த்தேக்கத் திட்டம் ஆற்றின் குறுக்கே அமைக்கப்பட்ட மண்நிரப்பு அணையிலானது.  
ஜங்காரெட்டிகுடம், காமவரபுகோட்டா, துவாரகா திருமலை, நல்லஜெர்லா மற்றும் தாடேபள்ளிகுடம் மண்டலங்களில் உள்ள 22 கிராமங்கள் பயன்பெறும் வகையில் இந்த நீர்த்தேக்கம் கட்டப்பட்டுள்ளது. இத்திட்டத்தின் மூலம் பாசனம் பெற உத்தேசிக்கப்பட்ட *ஆயக்கட்டு* 9,996 ஏக்கர் ஆகும். அனந்தப்பள்ளி மற்றும் நந்தமுரு இடையே மிதமான வெள்ளப்பெருக்கின் போது சுமார் 8,094 ஏக்கர் விளை நிலங்களைப் பாதுகாப்பதற்காக இந்த நீர்த்தேக்கம் உருவாக்கப்பட்டது. திட்டத்தின் கூறுகள்:  
- 2.73 கி.மீ. நீளத்திற்கு மண் அணை
- 12.00 மீ x 5.00 மீ அளவுள்ள 4 மதகுகள் கொண்ட மிகை நீர் கட்டுப்படுத்தி மற்றும் ஏற்றி இறக்கும் வசதியுடனான தடுப்பு
- மண் அணையின் இடது மற்றும் வலது தலை மதகுகள் முறையே 0.40 கி.மீ. மற்றும் 2.20 கி.மீ. தொலைவில் அமைந்துள்ளன.  
இந்த திட்டத்தின் கீழ் பாதுகாக்கப்பட்ட நிலப்பரப்பு 9,996 ஏக்கர் அடங்கும். இடது பிரதான கால்வாயில் 2,023 ஏக்கரும் வலதுபுறத்தில் 1,012 ஏக்கர் நிலமும் பாசன வசதி பெறுகின்றது. மார்ச் 2010 நிலவரப்படி, கொங்குளகுடம் திட்டத்திலிருந்து நந்தமுரு கால்வாய்ப் பாலம் வரை 8095 ஏக்கர் பாசன வசதி பகுதி உள்ளது.
# மாணவர் தலைவன் மற்றும் தலைவி

**மாணவர் தலைவன் மற்றும் தலைவி** (Head girl and head boy) என்பது பள்ளியின் முழு மாணவர் அமைப்பையும் பிரதிநிதித்துவப்படுத்துபவர்களைக் குறிக்கிறது. இந்தச் சொற்கள் பொதுவாகப் பிரித்தானிய கல்வி முறையிலும், பொதுநலவாய நாடுகளின் பள்ளிகளிலும் பயன்படுத்தப்படுகின்றன. சில பள்ளிகள் **பள்ளித் தலைவர்** அல்லது **தலைமை மாணவர்** போன்ற மாற்றுச் சொல்லாடல்களையும் பயன்படுத்துகின்றன.  
இவர்கள், பள்ளிகளில் நடக்கும் பொது நிகழ்வுகளில் பள்ளியைப் பிரதிநிதித்துவப்படுத்துவதற்குப் பொறுப்பாவார்கள், பள்ளி சார்பாக உரையினை நிகழ்த்துவார்கள். இவர்கள் மாணவர்களுக்கு ஒரு முன்மாதிரியாகவும் பணியாற்றுகிறார்கள், மேலும் மாணவர்களின் கருத்துக்களைப் பள்ளியின் தலைமையுடன் பகிர்ந்து கொள்ளலாம். இவர்களுக்கு உதவுவதற்காக துணைத் தலைவர் மற்றும் தலைவி ஆகியோர் நியமிக்கப்படலாம்.
# ஜோகேந்திரநகர்

**ஜோகேந்திரநகர்** (*Jogendranagar*) என்பது இந்தியாவின் திரிபுரா மாநிலத்தில் மேற்கு திரிபுரா மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும் . அகர்தலா ரயில் நிலையத்திற்கு அடுத்ததாக ஜோகேந்திரநகரில் உள்ள ஒரே ரயில் நிலையம் அகர்தலாவில் உள்ளது.
# ஜோகேந்திரநகர்

## மக்கள்தொகையியல்

ஆம் ஆண்டு இந்திய மக்கள் தொகைக் கணக்கெடுப்பின்படி, ஜோகேந்திரநகர் 34,844 என்ற அளவிலான மக்கள் தொகையைக் கொண்டிருந்தது. இந்த மக்கள் தொகையில் 51% ஆண்களும் 49% பெண்களும் அடங்குவர். ஜோகேந்திரநகரின் சராசரி எழுத்தறிவு விகிதம் 74% ஆகும். இது 2001 ஆம் ஆண்டின் தேசிய சராசரியை விட அதிகம். ஆண்களின் எழுத்தறிவு விகிதமானது 79% ஆகவும் பெண்களின் எழுத்தறிவு விகிதம் 69% ஆகும். ஜோகேந்திரநகர் மக்கள் தொகையில் 6 வயதிற்கும் குறைவான மக்கள் தொகை 11% விழுக்காடு ஆகும்.
# தண்டத்தொகை

**தண்டத்தொகை** (fine) என்பது ஒரு நீதிமன்றம் அல்லது பிற அதிகாரம் பொருந்திய அமைப்பினால் ஒரு குற்றத்திற்கான தண்டனையாக செலுத்தப்பட வேண்டும் என்று முடிவு செய்யும் பணத்தினைக் குறிப்பதாகும். அபராதத்தின் அளவு ஒவ்வொரு வழக்கிலும் அதன் தன்மையினைப் பொறுத்து தீர்மானிக்கப்படலாம், ஆனால் அது பெரும்பாலும் முன்கூட்டியே அறிவிக்கப்படுகிறது.  
குற்றங்கள், குறிப்பாக சிறு குற்றங்கள், அல்லது ஒரு உரிமைகோரலின் தீர்வு போன்றவற்றிற்கான நிதித் தண்டனைகளுக்கு இந்த வார்த்தை பரவலாகப் பயன்படுத்தப்படுகிறது.
# தண்டத்தொகை

## நாடு வாரியாக அபராதம்

### இங்கிலாந்து மற்றும் வேல்சு

குற்றவியல் நீதிமன்றச் சட்டம் 1980 இல், அபராதம் என்ற சொற்றொடர் எந்தவொரு தண்டனையின் கீழ் செலுத்த வேண்டிய எந்தவொரு பண அபராதம் அல்லது பண இழப்பீடு அல்லது பணப் பறிப்பு ஆகியவற்றை உள்ளடக்குகிறது.  
குற்றவியல் நீதிமன்றச் சட்டத்தின் 32வது பிரிவில், "அபராதம்" என்ற வெளிப்பாடு பண அபராதத்தை உள்ளடக்கியது, ஆனால் பணப் பறிப்பு அல்லது பண இழப்பீட்டினை உள்ளடக்கவில்லை.
# தண்டத்தொகை

## நாடு வாரியாக அபராதம்

### நெதர்லாந்து

#### குற்றவியல் சட்டம்

டச்சு குற்றவியல் பிரிவானது *(டச்சு: Wetboek van Strafrecht (WvSr))* சட்டத்தின் ஒவ்வொரு விதி மீறலுக்கும் அபராதத்திற்கான குறிப்பிட்ட தொகைகள் வசூலிக்கப்படுவது இல்லை. மாறாக கீழ்கானும் வகைகளில் அபராதம் வசூலிக்கப்படுகிறது.
| முதலில் | €410 | $280 |  |
| --- | --- | --- | --- |
| இரண்டாவது | €4,100 | $2,800 |  |
| மூன்றாவது | €8,200 | $5,600 |  |
| நான்காவது | €20,500 | $14,000 |  |
| ஐந்தாவது | €82,000 | $56,000 |  |
| ஆறாவது | €820,000 | $560,000 | } |
# சரசுவதி பிரதான்

**சரசுவதி பிரதான்** (*Saraswati Pradhan*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு மே மாதம் 30 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் மாநிலங்கவைக்கு தேர்ந்தெடுக்கப்பட்டார். 1961 ஆம் ஆண்டு நடைபெற்ற தேர்தலில் பாட்லி சட்டமன்ற தேர்தலில் வெற்றிபெற்று ஒடிசாவின் மூன்றாவது சட்டமன்றத்தில் பணியாற்றினார். 2018 ஆம் ஆண்டு தரவுகளின்படி சரசுவதி பிரதான் புவனேசுவரத்தில் வசித்து வந்தார். இவரது தந்தையின் பெயர் மதன் மோகன் பிரதான் என்றும் இவரது கணவர் பெயர் துரியோ பிரதான் என்றும் அறியப்படுகிறது.
# விக்கிப்பீடியா:விக்கி மாரத்தான் 2023/புள்ளிவிவரம்

## புதிய கட்டுரையைத் துவக்கியவர்கள்

1. சத்திரத்தான் - 43
1. கி.மூர்த்தி - 21
1. பாலசுப்ரமணியன் - 17
1. மகாலிங்கம் இரெத்தினவேலு - 10
1. S.BATHRUNISA - 10
1. உலோ.செந்தமிழ்க்கோதை - 8
1. &#32;பார்வதிஸ்ரீ - 7
1. <font face="Casteller" size="4">ஸ்ரீதர். ஞா</font> - 7
1. வசந்தலட்சுமி - 6
1. சுப. இராஜசேகர் - 6
1. மா. செல்வசிவகுருநாதன் - 5
1. சிவகோசரன் - 4
1. பிரயாணி - 4
1. எஸ். பி. கிருஷ்ணமூர்த்தி - 3
1. ஸ்ரீவேங்கடகிருஷ்ணண் - 2
1. கு. அருளரசன் - 2
1. Rukmani Purushothaman - 2
1. சிவக்குமார் - 2
1. செல்வா - 2
1. கலை - 1
1. சுந்தர் - 1
1. தியாகு கணேஷ் - 1
1. **த<font color = "red">♥</font>உழவன்** - 1
1. நீச்சல்காரன் -1
1. Thamizhpparithi Maari - 1
# விக்கிப்பீடியா:விக்கி மாரத்தான் 2023/புள்ளிவிவரம்

## தரவுகளைத் திரட்டி உதவிய கருவிகள்

- விக்கிப்பீடியா:விக்கி மாரத்தான் 2023/வளர்ச்சி புள்ளிவிவரம்  
- பலகை:விக்கி மாரத்தான் 2023
# பள்ளி முகாம்

**பள்ளி முகாம்** (School camp) என்பது கல்வியின் ஒரு வடிவமாகும் (பொதுவாக தொடக்கப் பள்ளிகளில் செயல்படுத்தப்படுகிறது) தமிழகத்தில் பரவலாக அனைத்துவகைப் பள்ளிகளிலும் இது செயல்படுத்தப்படுகிறது. இயற்கை அல்லது சுற்றுலா முக்கியத்துவம் வாய்ந்த இடத்திற்கு ஒரு வகுப்பின் ஆசிரியர்களுடன் களப்பயணம் மேற்கொள்வதனை இது குறிக்கிறது. யப்பானில் ***ரிங்ங்காக்கௌ*** (林間学校, வனப் பள்ளி), ஜெர்மனியில் ***ஷூல்லண்ட்ஹெய்ம்*** (பள்ளி விடுதி, பள்ளி முகாம்), [ போலந்தில் ***ஜியோலோனா ஸ்கோலா*** (பச்சைப் பள்ளி), மற்றும் நெதர்லாந்தில்***ஸ்கூல்கேம்ப்*** ( பள்ளி முகாம்) எனும் பெயரில் இது செயல்படுகிறது.
# பள்ளி முகாம்

## வரலாறு

19 ஆம் நூற்றாண்டில், பள்ளி மாணவர்களை வெளியூர்ப் பயணங்களுக்கு அழைத்துச் செல்வதன் மூலம், அவர்களின் ஆரோக்கியம் மேம்படுத்துவதாகக் கூறப்படுவது பரவலாக நடைமுறையில் இருந்தது. யப்பானில், சோவா காலத்தில் *ரிங்கங்காக்கௌ* உருவாக்கப்பட்டது, இது ஜெர்மன் *ஃபெரியன்கோலோனியால்* தாக்கத்தினால் ஏற்படுத்தப்பட்டது ஐரோப்பா மற்றும் யப்பானின் பெரும்பாலான நாடுகளில், இந்தப் பாரம்பரியம் இன்னும் பல பள்ளிகளில் செயல்படுத்தப்படுகிறது.
# முதலாம் தர்ம மாணிக்கியா

**முதலாம் தர்ம மாணிக்கியா** (*Dharma Manikya* I) 1431 முதல் 1462 வரை திரிபுரா இராச்சியத்தை ஆண்ட மாணிக்ய வம்சத்தைச் சேர்ந்த அரசனாவார். **தங்கர் ஃபா** என்றும் அழைக்கப்படும் இவரது ஆட்சி அதன் பிராந்திய விரிவாக்கங்களுக்காகவும் இவரது மத மற்றும் கலாச்சார பங்களிப்புகளுக்காகவும் குறிப்பிடத்தக்கது.
# முதலாம் தர்ம மாணிக்கியா

## அரியணை ஏறுதல்

இவரது தந்தையான மகா மாணிக்கியாவின் ஐந்து மகன்களில் மூத்தவரான தர்மர் ஆரம்பத்தில் அரியணையை பெற விரும்பவில்லை. அரசவை வரலாறுகளின்படி, இவர் முதலில் ஒரு துறவற வாழ்க்கையை முடிவு செய்தார். பொருளாசைகளை விட்டுவிட்டு, புனித யாத்திரைகளைத் தொடங்கினார். இவர் 1431 இல் புனித நகரமான வாரணாசிக்குச் சென்றிருந்தபோது, இவரது தந்தையின் மரணம் பற்றிய செய்தியும், காலியான சிம்மாசனத்திற்கான இவரது சகோதரர்கள் மற்றும் இராணுவத் தலைவர்களிடையே ஏற்பட்ட வன்முறைப் போராட்டம் பற்றிய செய்தியும் இவருக்குக் கிடைத்தது. எட்டு பிராமணர்களுடன் தர்மா திரிபுராவுக்குத் திரும்பினார் என்று *ராஜ்மாலா* கூறுகிறது. அங்கு இவர் மக்களால் வரவேற்கப்பட்டு அடுத்த ஆட்சியராக ஒருமனதாக தேர்வு செய்யப்பட்டார்.
# முதலாம் தர்ம மாணிக்கியா

## ஆட்சி

இவரது ஆட்சியின் ஆரம்பத்தில், இவரது பிரதேசங்கள் வங்காள சுல்தான் சம்சுதீன் அகமது ஷாவால் படையெடுக்கப்பட்டன. இவர் பணம் மற்றும் யானைகளைக் காணிக்கையாக செலுத்தினார். இதையொட்டி, தர்மா தனது சொந்த தாக்குதலைத் தொடங்கினார். சோனார்கான் நகரத்தை ஆக்கிரமித்து கொள்ளையடித்தார். மேலும் வங்காள நிலங்கள் இவரது படைகளால் தாக்கப்பட்டன, பத்ரிகாரா, கங்கமண்டலம், மெகர்குல் மற்றும் கண்டல் அனைத்தும் திரிபுராவுடன் இணைக்கப்பட்டன. இந்த நேரத்தில், அரக்கானின் நாடு கடத்தப்பட்ட ஆட்சியாளரான மின் சா மோன், அரசவைக்கு வருகை தந்தார். தர்மா அவரது ராச்சியத்தை மீண்டும் கைப்பற்றுவதற்கு நிதி ரீதியாகவும் இராணுவ ரீதியாகவும் பங்களித்தார்.  
பாரம்பரியங்கள் தர்மாவை ஒரு சக்திவாய்ந்த நிர்வாகியாகவும், கற்றல் மற்றும் கலாச்சாரத்தின் புரவலராகவும் விவரிக்கின்றன; மாணிக்கிய வம்சத்தின் வரலாற்றான *ராஜ்மாலா*வில் இவரைப் பற்றிய தகவல் மிகவும் தெளிவாக உள்ளது. பிராமணர்களுக்கு பெருமளவிலான நிலங்களை நன்கொடையாக அளித்ததன் மூலமும், கோயில்கள் மற்றும் கொமிலாவில் உள்ள புகழ்பெற்ற தர்மசாகர் என்கிற குளம் உள்ளிட்ட இவரது கட்டுமானத் திட்டங்களின் மூலமும் இவரது மத ஆர்வமும் குறிப்பிடத்தக்கது.
# முதலாம் தர்ம மாணிக்கியா

## ஆட்சி பறிபோவதும், இறப்பும்

*ராஜ்மாலா*வில் "தங்கர் ஃபா" என்று குறிப்பிடப்படும் திரிபுரா ஆட்சியாளரை தர்ம மாணிக்கியாவை ஒத்ததாக நாணயவியல் சான்றுகள் தெரிவிக்கின்றன. தங்கர் ஃபாவின் மகன் மற்றும் வாரிசு என்று கூறப்படும், ரத்ன மாணிக்கியாவின் (உரையில் இவரது தாத்தா என்று தவறாக அடையாளம் காணப்பட்டவர்) பெயரைக் கொண்ட நாணயங்கள் இதற்குக் காரணம். உண்மையில் ரத்ன மாணிக்கியாவின் தந்தை தர்ம மாணிக்கியா என்றும், அதற்குப் பதிலாக *ராஜ்மாலா*வில் "தங்கர் ஃபா" உடன் இணைக்கப்பட்ட அத்தியாயங்கள் இவருடன் தொடர்புடையவை என்றும் இது அறிவுறுத்துகிறது.  
இவ்வாறு, வரலாற்றில் கூறப்பட்டுள்ள நிகழ்வுகளின்படி, இவர் தனது ராச்சியத்தை பதினேழு பகுதிகளாகப் பிரித்தார். ஒவ்வொன்றும் தனது பதினெட்டு மகன்களில் இளையவர்களைத் தவிர மற்ற அனைவருக்கும் பகிரப்பட்டது.}} ஒதுக்கப்பட்ட மகன் ரத்னா, வங்காள சுல்தான் ருகுனுதீன் பர்பக் ஷாவிடம் பணயக்கைதியாக கொடுக்கப்பட்டார். இருப்பினும், ரத்னா சுல்தானுடன் கூட்டணி வைத்து திரிபுரா மீது படையெடுப்பு நடத்தி, தனது தந்தை மற்றும் சகோதரர்களை தோற்கடித்தார். இவரது மற்ற மகன்கள் சிறையில் இருந்தபோது, புதிய மன்னரால் ராச்சியத்திலிருந்து தர்மா வெளியேற்றப்பட்டார். நாடுகடத்தப்பட்டு இவர் இறுதியில் திரிபுராவின் கிழக்கே தனஞ்சி மலையில் இறந்தார்.
# சோம்நாத்து ராத்து

**சோம்நாத்து ராத்து** (*Somnath Rath*) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு பிப்ரவரி மாதம் 17 ஆம் தேதியன்று கஞ்சாம் மாவட்டத்தின் சோர்டா தொகுதிக்கு உட்பட்ட இலட்கர் கிராமத்தில் இவர் பிறந்தார். கட்டாக்கில் உள்ள மதுசூதன் சட்டக் கல்லூரியில் சட்டம் பயின்ற இவர் 1951 ஆம் ஆண்டில் ஒரு வழக்கறிஞராக வாழ்க்கையைத் தொடங்கினார். 1980 ஆம் ஆண்டு முதல் 1984 ஆம் ஆண்டு வரை ஒடிசா சட்டப் பேரவையின் சபாநாயகராகப் பணியாற்றினார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். 2013 ஆம் ஆண்டு அக்டோபர் மாதம் 7 ஆம் தேதியன்று இவர் இறந்தார்.
# மேகலபாளையம்

**மேகலபளையம்** (*Megalapalya*) என்பது இந்திய மாநிலமான, கருநாடகத்தின், இராமநகர மாவட்டத்தின் மாகடி வட்டத்தி உள்ள ஒரு சிற்றூர் ஆகும். (2010 இக்கு முன்பு இது பெங்களூர் ஊரக மாவட்டத்தின் ஒரு பகுதியாக இருந்தது). இந்தச் சிற்றூரில் 50 வீடுகள் மட்டுமே உள்ளன. ஊரில் வொக்கலிகர் மட்டுமே வசிக்கின்றனர். இந்த ஊர் பெங்களூரு-மங்களூரு தேசிய நெடுஞ்சாலையில் (தே.நெ.48) பெங்களூரில் இருந்து 50 கி.மீ. தொலைவில் உள்ளது. இந்த கிராமத்தின் காவல் தெய்வமாக பாலேகம்மா தேவி அம்மன் உள்ளார். இந்திய ஆட்சிப்பணி அலுவலரான டாக்டர். எம். வி. வெங்கடேஷ் இந்த ஊரில் பிறந்து வளர்ந்தவர். அரசியல்வாதியும் முன்னாள் மாவட்ட ஊராட்சித் தலைவியான டாக்டர் பி. வி. அம்சகுமாரி இந்த கிராமத்தின் மருமகளாவார்.
# மேகலபாளையம்

## அமைவிடம்

இந்த ஊரானது இராமநகரில் இருந்து 45 கிலோமீட்டர் தொலைவிலும், மாகடியில் இருந்து ஏழு கிலோமீட்டர் தொலைவிலும், மாநிலத் தலைநகரான பெங்களூர் நகரில் இருந்து 477 கிலோமீட்டர் தொலைவிலும் உள்ளது.
# மேகலபாளையம்

## மக்கள் வகைபாடு

இந்த கிராமத்தில் 312 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 1225 ஆகும். இதில் பெண்களின் எண்ணிக்கை 630 என்றும், ஆண்களின் எண்ணிக்கை 595 என்றும் உள்ளது. மேகலபளையத்தின் பரப்பளவு 449 எக்டேர் ஆகும்.
# கோடை விடுமுறை

**கோடை விடுமுறை** (summer vacation) அல்லது **கோடை இடைவேளை** என்பது பள்ளி ஆண்டிற்கும் பள்ளிக் கல்வியாண்டிற்கும் இடையிலான கோடையில் ஏற்படும் பள்ளி விடுமுறையினைக் குறிக்கிறது. மாணவர்கள் இரண்டு வாரங்கள் முதல் மூன்றரை மாதங்கள் வரை விடுமுறையில் இருப்பார்கள். நாடு மற்றும் மாவட்டத்தைப் பொறுத்து, ஊழியர்கள் பகுதியாகவோ அல்லது முழுமையாக இதில் இருந்து விலக்கப்படலாம்.  
எசுப்பானியா, போர்த்துகல், அயர்லாந்து குடியரசு, இத்தாலி, கிரேக்கம், சியயா, லித்துவேனியா, லாத்வியா,லெபனான்,உருமேனியா மற்றும் ரஷ்யாவில், கோடை விடுமுறை என்பது பொதுவாக மூன்று மாதங்கள் ஆகும், ஆத்திரேலியா, பிரேசில்,ஐக்கிய இராச்சியம், பாக்கித்தான், வங்காளதேசம், இந்தியா, டென்மார்க், நெதர்லாந்து, ஜெர்மனி, மெக்சிக்கோ ஆகிய நாடுகளில் இரண்டு முதல் ஆறு வாரங்கள் (சில நேரங்களில் 3 மாதங்கள்) கோடை விடுமுறை விடப்படுகிறது.  
கோடை விடுமுறையின் தாக்கம் பற்றிய ஆராய்ச்சி கலவையான முடிவுகளைக் கொண்டுள்ளது. கோடை கற்றல் இழப்பு என்பது மாணவர்களின் கற்றலைப் பாதிப்பதனைக் குறிக்கிறது. இந்த விடுமுறையின் சரியான விளைவுகள் என்ன என்பதை வரையறுப்பதில் சிக்கல் இருப்பதாகக் கருதப்படுகிறது. குறைந்த வருமானம் கொண்ட குடும்பங்களைச் சேர்ந்த குழந்தைகளுக்கு பள்ளி விடுமுறைகள் மன அழுத்தத்தை ஏற்படுத்தும் என்று சில ஆய்வுகள் எடுத்துக்காட்டுகின்றன.
# கோடை விடுமுறை

## நாடு வாரியாக

### ஆசியா

#### இந்தியா

இந்தியாவில், கோடை விடுமுறையானது சுமார் 1 மாதம் வரை நீடிக்கும், அதற்கான நாள்களை அரசாங்கம் தீர்மானிக்கிறது. வழக்கமான கோடை விடுமுறை மார்ச் மாத இறுதியில் இருந்து சூன் தொடக்கத்தில் இருக்கும்.
# கோடை விடுமுறை

## மேலும் பார்க்க

- பள்ளி விடுமுறை
- கல்விப் பருவம்
# கீழப்புலியூர்

<templatestyles src="Module:Infobox/styles.css"></templatestyles>
இக்கிராமம் குன்னம் வட்டத்தில் அமைந்துள்ளது.
# கீழப்புலியூர்

## மக்கள்தொகை

2011ஆம் ஆண்டு மக்கள்தொகை கணக்கெடுப்பின் படி கீழப்புலியூரில் 5091 பேர் வசிக்கின்றனர். இவர்களில் 2539 பேர் ஆண்கள் 2552 பேர் பெண்கள். கீழப்புலியூர் கிராமத்தின் சராசரி பாலின விகிதம் 1005 ஆகும். இது தமிழக மாநில சராசரியான 996ஐ விடக் அதிகமாகும். கீழப்புலியூர் கிராமம் தமிழ்நாட்டின் சராசரி எழுத்தறிவு விகிதத்தை விடக் குறைவாக உள்ளது. 2011ஆம் ஆண்டில், கீழப்புலியூர் கிராமத்தின் கல்வியறிவு விகிதம் 71.06% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு ஆகும். கீழப்புலியூரில் ஆண்களின் கல்வியறிவு 80.99% ஆகவும், பெண்களின் கல்வியறிவு விகிதம் 61.35% ஆகவும் உள்ளது.
# ஆர். பி. தியெங்தோ

**ஆர். பி. தியெங்தோ** (*R. P. Diengdoh*) ( அசோகச் சக்கர விருது பெற்றவர்) மேகாலயா காவல்துறையில் பணியாற்றிய ஒரு இந்திய காவல்துறை அதிகாரி ஆவார். இவருக்கு மரணத்திற்குப் பின் இந்தியாவின் மிக உயர்ந்த வீரதீரச் செயல்களுக்காகவும் தன்னலமற்ற உயிர்த்தியாகத்திற்காகவும் வழங்கப்படும் விருதான அசோகச் சக்கர விருது வழங்கப்பட்டது.
# ஆர். பி. தியெங்தோ

## ஆரம்ப கால வாழ்க்கை

ரேமண்ட் பி. தியெங்தோ 1975 ஆம் ஆண்டு அக்டோபர் 10 ஆம் தேதி சில்லாங்கின் கிழக்கு காசி மலை மாவட்டம், லம்-பேட்கெனில் பிறந்தார். இவருடைய தந்தையின் பெயர் பிலிப் பாசைவ்மொய்ட். இவர், 2004 ஆம் ஆண்டு மேகாலயா காவல்துறையில் துணை கண்காணிப்பாளராக தேர்ந்தெடுக்கப்பட்டார்.
# ஆர். பி. தியெங்தோ

## துணிச்சலான செயல்

நவம்பர் 7, 2007 அன்று, மேகாலயா காடுகளில் இருந்து தீவிரவாதிகளை ஒழிப்பதற்கான நடவடிக்கைக்கு இவர் தலைமை தாங்கினார். இந்த நடவடிக்கையில், இவர் ஒரு போராளியைக் கொன்றார். மேலும், இருவரைப் பிடிக்க உதவினார். ஆனால் துப்பாக்கிச் சூட்டுக் காயங்களைப் பெற்றார். பின்னர் இவர் காயங்களுக்கு ஆளானார். இவரது துணிச்சலுக்காக, இவரது மரணத்திற்குப் பின் இந்தியாவின் மிக உயர்ந்த அமைதிக் கால இராணுவ அலங்காரமான அசோகச் சக்கர விருது வழங்கப்பட்டது.
# ஆர். பி. தியெங்தோ

## அசோக சக்ரா விருது பெற்றவர்

பிரதிபா பாட்டில் வழங்கினார்.]]
இந்தியக் குடியரசுத் தலைவர் அசோகச் சக்ர விருது வழங்கும் நிகழ்வில், தியெங்தோ கடமைக்கான முன்மாதிரியான அர்ப்பணிப்பையும், போராளிகளை எதிர்த்துப் போரிடும் போது மிக உயர்ந்த தியாகத்தைச் செய்வதில் தலைசிறந்த வீரத்தையும் வெளிப்படுத்தினார் என்று குறிப்பிட்டார்.
# அசிமுல்லா கான்

நானா சாஹிப்பின் திவானாகவும் பின்னர் பிரதம மந்திரியுமாக இருந்தவர் **திவான் அசிமுல்லா** **கான்** என்று அழைக்கப்படும் **அசிமுல்லா கான் யூசுப்சாய்** (1830-1859). ஆரம்பத்தில் நானா சாஹிப்பின் திவானாகவும் பின்னர் பிரதம மந்திரியாகவும் அவர் நியமிக்கப்பட்டார். "புரட்சியின் தூதர்" என்று அவர் அழைக்கப்பட்டார். 1857-ல் நடந்த இந்தியக் கலகத்தில் அசிமுல்லா கான் பங்கேற்றார். நானா சாஹிப் போன்றவர்களின் கருத்தியல் ரீதியான தாக்கம் அவரிடம் காணப்பட்டது.  
அசிமுல்லா கான் ஒரு திறமையான தலைவரும் உண்மையான சுதந்திர போராட்ட வீரருமாக இருந்தார். இந்து-முஸ்லிம் ஒற்றுமையில் நம்பிக்கை கொண்டவரும் மற்றும் பிரித்தானிய ஆட்சியிலிருந்து இந்தியாவிற்கு சுதந்திரம் பெற முயன்றவருமாவார் அவர்.
# அசிமுல்லா கான்

## இறப்பு

1857-ஆம் ஆண்டு கலகத்திற்குப் பிறகு, அவர் பிரித்தானிய இந்தியாவிலிருந்து தப்பி நேபாளத்தின் தெராய்<nowiki/>க்கு வந்து, 1859-ன் பிற்பகுதியில் காய்ச்சலால் அசிமுல்லா கான் இறந்தார். ஆனால், சில வரலாற்றாசிரியர்கள் அவர் மாறுவேடத்தில் கல்கத்தாவை அடைய முயன்றபோது பெரியம்மை நோயால் இறந்திருக்கலாம் அல்லது இந்தியாவில் இருந்து தப்பிக்கும்போது கான்ஸ்டான்டினோப்பிளி<nowiki/>ல் கொல்லப்பட்டிருக்கலாம் என்றும் நம்புகிறார்கள்.
# தால்மா மலைகள்

**தால்மா மலைத்தொடர்** (*Dalma Hills*) என்பது இந்தியாவில் சார்கண்டு மற்றும் மேற்கு வங்க மாநிலங்களில் பரவியுள்ள மலைகளின் தொடர்ச்சியைக் குறிக்கிறது. தால்மா வனவிலங்கு சரணாலயம் தால்மா மலைப்பகுதியில் அமைந்துள்ளது. தால்மா மலைத்தொடர் கடல் மட்டத்திலிருந்து 3,000 அடி உயரத்தில் ஜாம்ஷெட்பூர் நகரின் புறநகரில் அமைந்துள்ளது. இம்மலைகள் அடர்ந்த காடுகள் மற்றும் அழகிய சுபர்ணரேகா ஆற்றினால் சூழப்பட்டுள்ளன.
# தால்மா மலைகள்

## அருகிலுள்ள சுற்றுலா இடங்கள்

- அனுமன் கோவில்
- சிவன் கோவில்
- பிண்ட்ராபெரா
- மஜ்லாபந்த்
- நிச்லபந்த்
- மூங்கில் குடில்
- இயற்கை விளக்க மையம்
- மான் அடைப்பிடம்
- யானைகள் மீட்பு மையம்
# தால்மா மலைகள்

## மேலும் பார்க்கவும்

- தால்மா வனவிலங்கு சரணாலயம்
# சித்த லால் முர்மு

**சித்த லால் முர்மு** (*Sidha Lal Murmu*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு நவம்பர் மாதம் முதல் நாளில் ஒடிசாவின் ரைரங்பூர் தாலுக்காவில் உள்ள தாந்போசு கிராமத்தில் இவர் பிறந்தார். இவரது தந்தையின் பெயர் ரகுநாத் முர்மு என்பதாகும். சித்த லால் முர்முவின் மனைவியின் பெயர் ருக்மணி முர்முவாகும். இளங்கலை படித்த இவர் சட்டப் பாடத்திலும் பட்டம் பெற்றார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். சித்தலால் முர்மு ஒடிசா அரசியலில் காங்கிரசு, இந்திய தேசிய காங்கிரசு மற்றும் சார்க்கண்ட்டு விடுதலை முன்னணி ஆகிய கட்சிகளில் உறுப்பினராக இருந்துள்ளார். ஒடிசா சட்டமன்றத்தில் இரண்டு முறை சட்டமன்ற உறுப்பினராகவும் இருந்துள்ளார்.
# தேவகிரி மலை

**தேவகிரி மலை** (*Devagiri hill*) என்பது இந்திய மாநிலம் ஒடிசாவில் ராயகடாவிலிருந்து 50 கி.மீ. தூரத்தில் சுமார் உயரமுடைய மலையாகும். மற்ற மலைகளைப் போல் அல்லாமல், இந்த மலையின் உச்சி ஒரு செவ்வக மேடை பொன்று உள்ளது. மலையில் அமைக்கப்பட்டுள்ள 476 படிகள் மூலம் ஒருவர் மலை உச்சியை அடைய முடியும் என்பது மலையின் மற்றொரு தனிச்சிறப்பு. மலையின் உச்சியில், கங்கை, யமுனை, சரசுவதி, பார்கவி மற்றும் இந்திரத்யும்ன ஏரி எனப்படும் வற்றாத நீரின் துருவங்கள் உள்ளன.
# தேவகிரி மலை

## அருகிலுள்ள இடங்கள்

மலையின் உச்சியில் *பஞ்சமுகி* (ஐந்து முகம்) சிவலிங்கம் மற்றும் *அஷ்த* லிங்கம் (எட்டு லிங்கங்கள்) இருப்பதால் இந்த மலை புனிதமாகக் கருதப்படுகிறது. இத்தலத்தின் தொன்மையைப் பறைசாற்றும் கல்வெட்டு ஒன்றும் இங்குக் காணப்படுகிறது. மலையில் இரண்டு தாடைகள் போல் ஒரு குகை உள்ளது. இரண்டு தாடைகள் சந்திக்கும் இடத்தில் ஒரு சிவலிங்கம் நிறுவப்பட்டுள்ளது. ராயகடாவிலிருந்து கே. சிங்பூருக்கு வழக்கமான பேருந்து சேவைகள் உள்ளன.
# ஷிபு (திரைப்படம்)

***ஷிபு*** என்பது 2019 ஆம் ஆண்டு வெளியான இந்திய மலையாள மொழித் திரைப்படமாகும். இத்திரைப்படம் இரட்டை இயக்குனர்கள் அர்ஜுன் பிரபாகரன், கோகுல் இராமகிருஷ்ணன் ஆகியோரால் இயக்கப்பட்டது, இது பிரனீஷால் எழுதப்பட்டது. கார்கோ சினிமாஸ் தயாரித்தது. இதில் கார்த்திக், அஞ்சு குரியன், சலீம் குமார், பிஜு குட்டன் ஆகியோர் முக்கிய வேடங்களில் நடித்திருந்தனர். இப்படத்திற்கு சச்சின் வாரியர் இசையமைத்துள்ளார். இது 19 ஜூலை 2019 அன்று வெளியிடப்பட்டது.
# தாவரக் குடும்பங்களின் தேர்ந்த உலக சரிபார்ப்புப் பட்டி

**தாவரக் குடும்பங்களின் தேர்ந்த உலக சரிபார்ப்புப் பட்டி** (World Checklist of Selected Plant Families=*WCSP*) என்பது என்பது பன்னாட்டு கூட்டுத் திட்டமாகும். இத்திட்டமானது தாவரவியல் அறிஞர்களால் ஏற்றுக் கொள்ளப்பட்டு, பன்னாட்டு தாவர வகைப்பாட்டியல் படி பெயரிடப்பட்ட தாவரக் குடும்பங்களின், பேரினங்களின், இனங்களின் பெயர்கள் பட்டியல் படுத்தப்பட்டுள்ளன. அரச கழக தாவரவியல் பூங்கா, கியூ, அமைப்பினரால் உலகின் தாவரப்பெயர்கள் குறிப்பிட்ட கால இடைவெளியில் தொடர்ச்சியாக மேம்படுத்தப்பட்டு இற்றைப்படுத்தப்படுகின்றன. இத்தாவரப் பெயர்களை இணையத்தில் தேடும் வகையிலும், சரிபார்ப்பு பட்டியலை உருவாக்கிக் கொள்ளும் வசதியுடன் ஏற்படுத்தப்பட்டுள்ளன.1990ஆம் ஆண்டில் அரச கழக தாவரவியல் பூங்கா, கியூச் சார்ந்த ஆராய்ச்சியாளர் இராபல் கோவர்ட்சு(Rafaël Govaerts) 'கியூர்கசு' (Quercus) பேரினத்திற்காக, ஒரு சரிபார்ப்பு பட்டியலை உருவாக்கினார். தாவரவியல் ஆய்வறிஞர்களால் ஏற்றக்கொள்ளப்பட்ட அப்பட்டியல் முறைமை, 1999 ஆம் ஐக்கிய நாடுகள் அவை உருவாக்கிய திட்டத்தால்(Global Strategy for Plant Conservation (GSPC)), பிற பேரினங்களுக்கும் பின்னர் விரிவு படுத்தப்பட்டன. 2013| ஆம் ஆண்டு சனவரி கணக்கின் படி, 173 வித்துத் தாவரங்கள் அடங்கிய குடும்பங்கள் கணக்கிடப் பட்டிருந்தன. ஒருவித்திலைத் தாவரங்களின் குடும்பங்கள் முழுமையாக இத்திட்டத்தில் இணைக்கப்பட்டுள்ளன. பிற தாவரங்கள் இணைக்கப்பட்டன. கியூ ஆராய்ச்சிகம் மேலும் பல உலக தாவரவியல் திட்டங்களோடு இணைந்தும் செயற்பட்டது.  
2022 ஆம் ஆண்டு அக்டோபர் மாத இறுதியில் இத்திட்ட இணையதளமும்(WCSP), அரச கழக தாவரவியல் பூங்கா, கியூ (WCVP) இணையதளமும் தொடர்ந்து செயற்பாட்டை நிறுத்தின. இவற்றின் தரவுகள் முழுமையாக உலகத்தாவரங்களின் இணையம் திட்டத்திற்கு(Plants of the World Online (POWO)) தரவகத்திற்கு மாற்றப்பட்டுள்ளன.
# தாவரக் குடும்பங்களின் தேர்ந்த உலக சரிபார்ப்புப் பட்டி

## இதனையும் காணவும்

- அரச கழக தாவரவியல் பூங்கா, கியூ
- விக்கியினங்கள்
# பெண்டா மக்னீசியம் இருகாலைடு

**பெண்டா மக்னீசியம் இருகாலைடு** (*Pentamagnesium digallide*) என்பது Mg<sub>5</sub>Ga<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மக்னீசியம் காலைடுகள் குடும்பத்திலுள்ள இச்சேர்மம் மக்னீசியம் காலைடு(−V) என்ற பெயராலும் அறியப்படுகிறது. இச்சேர்மத்தில் காலியம் ஓர் அரிதான் -5 என்ற ஆக்சிசனேற்ற நிலையில் காணப்படுகிறது. மக்னீசியமும் காலியமும் சேர்ந்த கலவையை பிளவு தணித்தல் வினைக்கு உட்படுத்தி விளைபொருளை 350 பாகை செல்சியசு வெப்பநிலைக்கு சூடுபடுத்துவதன் மூலம் பெண்டாமக்னீசியம் இருகாலைடு உற்பத்தி செய்யப்படுகிறது.  
:5Mg + 2Ga → Mg<sub>5</sub>Ga<sub>2</sub>  
மக்னீசியம்-காலியம் உலோகக் கலவைகள் அதிக வெப்பநிலையில் வெளிப்படும்போது இது ஒரு தேவையற்ற தயாரிப்பு ஆகும்.
# சதுர்தச தேவதை

**சதுர்தச தேவதை** (*Chaturdasa Devata*) அல்லது **பதினான்கு கடவுள்கள்** என்பது இந்திய மாநிலமான திரிபுராவில் வழிபடப்படும் சைவ இந்துக் கோயில் ஆகும்.
# சதுர்தச தேவதை

## கண்ணோட்டம்

மரபுகளின்படி, இந்த தெய்வங்களை வழிபடுவதற்கான தோற்றம் மகாபாரதத்தில் தருமனின் ஆட்சிக்கு சமகாலமாக இருந்தது. திரிபுராவின் பழம்பெரும் பழங்கால மன்னர்களில் ஒருவரான திரிபுர் என்பவர் இறந்த பிறகு, கடவுள் சிவன் அவரது தனது விதவைக்கு ஒரு மகனையும் வாரிசையும் வழங்க உறுதியளித்ததாக கூறுகிறார்கள். இருப்பினும், சதுர்தச தேவதை வழிபாடு முறையாக ராச்சியத்தில் கடைப்பிடிக்கப்பட வேண்டும் என்று கடவுள் கட்டளையிட்டார். வரலாற்று ரீதியாக, திரிபுராவின் பழங்குடியான திப்ரா மக்கள் பிந்தையவர்களின் செல்வாக்கு இப்பகுதியை அடைந்தபோது, அவர்களின் பூர்வீக கலாச்சாரம் மற்றும் மதத்தை இந்து மதத்துடன் சரிசெய்ததாக நம்பப்படுகிறது. பிராமணரல்லாத உயர் பூசாரிகளான *சாண்டாய்*, அவர்களின் சடங்குகள் மற்றும் பூசைகளை தொடர்ந்து செய்து வந்தனர். ஆனால் முக்கியமான இந்து தெய்வங்களை உள்வாங்கிக் கொண்டனர். இதன் விளைவாக அவர்களின் தேசிய தேவதை சதுர்தச தேவதையாக மாறியது. தெய்வங்கள் தொடர்புடைய பிராமணப் பெயருடன் அடையாளம் காணப்பட்டன.
# சதுர்தச தேவதை

## அரசர்கள் காலம்

அவைகள் திரிபுராவின் முன்னாள் ஆட்சியாளர்களான மாணிக்ய வம்சத்தின் குல தெய்வங்களாக ஆயின. தேவ மாணிக்யா மற்றும் அவரது மகன் இரண்டாம் விசய மாணிக்யா போன்ற மன்னர்களின் கீழ் அவைகளின் நினைவாக மனித தியாகங்கள் செய்யப்பட்டன. இருப்பினும் இந்த நடைமுறை 1600 களின் பிற்பகுதியில் அழிந்து விட்டது. அடுத்த நூற்றாண்டில், தெய்வங்களுக்கு அர்ப்பணிக்கப்பட்ட தற்போதைய கோயில் கிருஷ்ண மாணிக்யாவால் அகர்தலாவில் கட்டப்பட்டது, இருப்பினும் பழைய தலைநகரான உதய்ப்பூரில் ஒரு முந்தைய அமைப்பும் இருந்தது.
# சதுர்தச தேவதை

## இன்றைய நாளில்

திரிபுராவில் சதுர்தச தேவதை வழிபாடு இன்றும் தொடர்கிறது.அவர்களின் திருவிழாவான கர்ச்சி பூசை, மாநிலத்தின் மிக முக்கியமான ஒன்றாகும். இது ஜூலை மாதத்தில் ஒரு வார காலமாக நடைபெறுகிறது. கொண்டாட்டத்தின் முதல் நாள் அரசு விடுமுறையாக அறிவிக்கப்படுகிறாது.  
| பெயர் | பிராமணருக்கு சமமான பெயர்கள் | பங்கு |  |
| --- | --- | --- | --- |
| 1. | **ஹர** | சிவன் | அழிப்பவர் |
| 2. | **உமா** | துர்க்கை | சிவனின் துணைவி |
| 3. | **ஹரி** | விஷ்ணு | பாதுகாப்பவர் |
| 4. | **மா** | லட்சுமி | விஷ்ணுவின் துணைவி மற்றும் செழுமையின் தெய்வம் |
| 5. | **பானி** | சரசுவதி | அறிவின் தெய்வம் |
| 6. | **குமாரா** | முருகன் | போர் கடவுள் |
| 7. | **கணபா** | பிள்ளையார் | ஞானத்தின் கடவுள் |
| 8. | **பித்து** | சந்திர தேவன் | நிலவு |
| 9. | **கா** | பிரம்மா | உருவாக்கியவர் |
| 10. | **அப்தி** | சமுத்திரம் - கடலின் கடவுள் |  |
| 11. | **கங்கை** | கங்கை | ஆறு |
| 12. | **சேகி** | அக்னி தேவன் | நெருப்பு கடவுள் |
| 13. | **காமா** | காம தேவன் | அன்பின் கடவுள் |
| 14. | **ஹிமாத்ரி** | ஹிமாவத் | இமயமலை |
# பாண்டவ்கடா அருவி

**பாண்டவ்கடா அருவி** (*Pandavkada Falls*) என்பது மகாராட்டிர மாநிலம் நவி மும்பையின் புறநகர்ப் பகுதியான கார்கரில் அமைந்துள்ள ஒரு அருவி ஆகும். சுமார் 107 மீட்டர் உயரமுள்ள இந்த நீர்வீழ்ச்சியானது இயற்கையாக உள்ள பாறை மேற்பரப்பிலிருந்து தண்ணீரைக் கொட்டுகிறது.
# பாண்டவ்கடா அருவி

## வரலாறு

பாண்டவ்கடா அருவி, இந்துப் பாரம்பரிய புராணங்களின்படி காடுகளுக்கு நாடுகடத்தப்பட்டபோது பாண்டவர்கள் ஒருமுறை இந்த இடத்திற்கு வந்ததாகக் கூறப்படுகிறது. இதனால் இந்த அருவி பாண்டவ்கடா எனப் பெயரைப் பெற்றதாகவும் கூறப்படுகிறது. பாண்டவர்கடாவுக்குள் பாண்டவர்கள் வந்த இடத்தில் ஒரு பெரிய சுரங்கப்பாதை உள்ளது. இதனால்தான் இது பாண்டவர்கடா என்று அழைக்கப்படுகிறது.
# பாண்டவ்கடா அருவி

## அமைவிடம்

பாண்டவ்கடா நீர்வீழ்ச்சி கார்கரில் அமைந்துள்ளது. இங்கு பொதுப் பேருந்தில் பயணித்துச் செல்லலாம்.
# பாண்டவ்கடா அருவி

## ஆபத்து

பாண்டவ்கடா நீர்வீழ்ச்சி ஆபத்தான இடமாக *சிட்கோவால்* அறிவிக்கப்பட்டுள்ளது. 2010ஆம் ஆண்டு அருவியில் நீராடச் சென்ற 12 மாணவர்கள் உயிரிழந்தனர். முன்னதாக, 2005ஆம் ஆண்டு 4 மாணவர்கள் அருவியில் மூழ்கி உயிரிழந்ததால், வனத்துறையினரால் இங்குச் செல்ல தடைவிதிக்கப்பட்டது. அடுத்து, 2019ஆம் ஆண்டு 4 மாணவர்கள் அருவியில் தங்கள் வாழ்வினை இழந்தனர். இருப்பினும், கார்கர் காவல் நிலைய அதிகாரிகளின் கூற்றுப்படி, சுற்றுலாப் பயணிகளின் விருப்பப்படி, தங்கள் சுய விருப்பத்தின் பேரில் அருவியினைப் பார்வையிட ஒரு நபருக்கு ரூ.50 வசூலிக்கப்படுகிறது.
# கடோலினியம் அசிட்டைலசிட்டோனேட்டு

**கடோலினியம் அசிட்டைலசிட்டோனேட்டு** (*Gadolinium acetylacetonate*) என்பது Gd(C<sub>5</sub>H<sub>7</sub>O<sub>2</sub>)<sub>3</sub>(H<sub>2</sub>O)<sub>2</sub> என்ற மூலக்கூற்றுவாய்ப்பாட்டால் விவரிக்கப்படும் கரிம கடோலினியம் சேர்மமாகும். கடோலினியம்(III) அணைவுச் சேர்மமாக அறியப்படும் இதன் அமைப்பில் மூன்று அசிட்டைலசிட்டோனேட்டுகளும் இரண்டு நீரிய ஈந்தணைவிகளும் காணப்படுகின்றன.  
கரைசல்-கூழ்ம முறையைப் பயன்படுத்தி கடோலினியக் கலப்பு சீரிய கூழ்மத்தூளை தயாரிக்க உதவும் முன்னோடிச் சேர்மமாக கடோலினியம் அசிட்டைலசிட்டோனேட்டும் சீரியம் அசிட்டைலசிட்டோனேட்டும் சேர்ந்த கலவை பயன்படுத்தப்படுகிறது.
# இந்தியச் சிறுதானிய ஆராய்ச்சி நிறுவனம்

**இந்தியச் சிறுதானிய ஆராய்ச்சி நிறுவனம்** (*Indian Institute of Millets Research*) என்பது தெலங்காணாவில் ஐதராபாத்து நகரில் உள்ள இராஜேந்திரநகரில் அமைந்துள்ள சோளம் மற்றும் பிற சிறுதானியங்களில் அடிப்படை மற்றும் மூலோபாய ஆராய்ச்சியில் ஈடுபட்டுள்ள ஒரு விவசாய ஆராய்ச்சி நிறுவனம் ஆகும். இந்நிறுவனம் இந்திய வேளாண் ஆராய்ச்சிக் கழகத்தின் கீழ் செயல்படுகிறது. இது தினை இனப்பெருக்கம், மேம்பாடு, நோயியல் மற்றும் மதிப்புக் கூட்டல் பற்றிய விவசாய ஆராய்ச்சிகளை நடத்துகிறது. இந்தியச் சிறுதானிய ஆய்வு நிறுவனம், சோளம் மீதான அகில இந்திய ஒருங்கிணைந்த ஆராய்ச்சித் திட்டங்கள் மூலம் தேசிய அளவில் சோள ஆராய்ச்சியை ஒருங்கிணைத்து மேம்படுத்துவதுடன் பல்வேறு தேசிய மற்றும் பன்னாட்டு நிறுவனங்களுடன் ஆய்வுத் தொடர்பைக் கொண்டுள்ளது.
# இந்தியச் சிறுதானிய ஆராய்ச்சி நிறுவனம்

## வரலாறு

இந்தியச் சிறுதானிய ஆய்வு நிறுவனம் 1958ஆம் ஆண்டு முதன்முதலில் பருத்தி, எண்ணெய் வித்துக்கள் மற்றும் தினைகள் மீதான தீவிர ஆராய்ச்சிக்கான திட்டத்தின் கீழ் நிறுவப்பட்டது. சோளம், ஆமணக்கு, நிலக்கடலை, துவரை மற்றும் பருத்தி போன்ற முக்கியமான உலர்நில பயிர்கள் மற்றும் பயிர் முறைகள் குறித்த ஆராய்ச்சியில் ஈடுபட்டது. சோளம் சார்ந்த பயிர் முறைகள். இந்த நிறுவனம் 2014-ல் தற்போதைய சிறுதானிய ஆராய்ச்சி நிறுவனமாகத் தரம் உயர்த்தப்பட்டது.
# இந்தியச் சிறுதானிய ஆராய்ச்சி நிறுவனம்

## கட்டாய பயிர்கள்

இந்நிறுவனம் மரபுசார் மற்றும் உயிரி தொழில்நுட்ப முறைகளைப் பயன்படுத்திப் பயிர் மேம்பாட்டு ஆராய்ச்சிகளை சோளம், கம்பு, கேழ்வரகு, தினை, சாமை, குதிரைவாலி, வரகு மற்றும் கருவரகு முதலிய சிறுதானியங்களில் மேற்கொண்டு வருகின்றது.
# இந்தியச் சிறுதானிய ஆராய்ச்சி நிறுவனம்

## மேலும் பார்க்கவும்

- இந்திய தொழில்நுட்ப நிறுவனங்கள்
# அபரந்தா

**அபரந்தா** (*Aparanta*) அல்லது **அபரந்தகா** ("மேற்கு எல்லை" என்று பொருள்படும்) பண்டைய இந்தியாவின் புவியியல் பகுதியாகும். இது இந்தியாவின் மேற்குக் கடற்கரையில் உள்ள கொங்கண் பகுதியின் வடக்குப் பகுதியை ஒத்திருந்தது. ஆங்கிலேயரிடம் அரசு ஊழியராக இருந்து வரலாற்று ஆசிரியராக மாறிய *ஜே.எப். ப்ளீட்*, அபரந்தா பகுதியில் கொங்கணைத் தவிர கதியாவாட், கட்ச் மற்றும் சிந்து ஆகியவையும் அடங்கும் என்று நம்பினார். இருப்பினும், அபரந்தாவின் பரப்பளவு மிகவும் சிறியதாக இருந்ததை வரலாற்றுப் பதிவுகள் தெளிவுபடுத்துகின்றன.  
ருத்ரதாமனின் ஜூனாகத் கல்வெட்டு, அசோகரின் ஆட்சியின் போது, ஒரு *யோனராஜா* (அதாவது; அயோனியன், அல்லது கிரேக்க மன்னன்), துஷாஸ்பா அபரந்தாவின் ஆளுநராக இருந்ததாகக் குறிப்பிடுகிறது. மூன்றாம் பௌத்த மாநாட்டின் முடிவில் (கி.மு. 250), *யோனா* (கிரேக்க) *தேரர்* (துறவி) தம்மரக்கிதா, அசோக சக்கரவர்த்தியால் தருமத்தைப் போதிக்க இங்கு அனுப்பப்பட்டார் என பௌத்த நூலான மகாவம்சம் (xii.5) கூறுகிறது. அவரது முயற்சியால் 37,000 பேர் பௌத்த மதத்தைத் தழுவினர் ( மகாவம்சம், xii.34-6). பௌத்த அறிஞரான *ஏ.கே.வார்டரின்* கூற்றுப்படி, தர்மகுப்தகா பிரிவு இங்குதான் தோன்றியது.  
அபரந்தா என்பது கொங்கணுக்கான சூர்பரக தேசத்திற்கான குடைச் சொல்லாகக் கருதப்படுகிறது. வடக்கில் கோமந்தகத்தையும், *குண்டலிகா* ஆற்றுடன் தெற்கில் உள்ள கோமந்தகத்தையும் இரண்டிற்கும் இடையே ஒரு பிளவுக் கோட்டாக இருந்துள்ளது.
# தமிழ்நாடு சட்டப் பேரவை அவை முன்னவர் பட்டியல்

**தமிழ்நாடு சட்டப் பேரவையின் அவை முன்னவர்** (*List of leaders of the house in the Tamil Nadu Legislative Assembly*) என்பது தமிழ்நாடு சட்டமன்றத்தில் ஆளும் கட்சியை வழிநடத்தும் ஒரு தேர்ந்தெடுக்கப்பட்ட சட்டமன்ற உறுப்பினர் ஆவார். இவர் தமிழ்நாடு சட்டப் பேரவையின் அவை முன்னவர் எனத் தமிழக அரசின் ஒரு அங்கமான சட்டமன்றத்தின் மிகப்பெரிய அரசியல் கட்சியின் தலைவர் ஆவார். சபை முன்னவராக அமைச்சர் ஒருவர் அரசாங்கத்தால் நியமிக்கப்படுவார். சட்டப் பேரவையின் சபாநாயகர், சில அலுவல் விடயங்களின் விவாதத்திற்கு நேரத்தை ஒதுக்குவதற்கு முன், அவை முன்னவரைக் கலந்தாலோசிக்க வேண்டும் என்று நடைமுறை விதிகள் கூறுகின்றன. அரசாங்க செயல்பாடுகளின் இவரது முக்கியப் பொறுப்பு ஆகும். சட்டப்பேரவையின் அலுவல்களை நடத்துவதில் பேரவைத் தலைவருக்கு உதவுவதே இவரது தலையாய கடமையாகும்.  
1952 முதல், தமிழ்நாடு சட்டமன்றத்தில் 12 அவைத் தலைவர்கள் இருந்துள்ளனர். இந்தியக் குடியரசின் முன்னாள் பாதுகாப்பு அமைச்சர், இந்திய தேசிய காங்கிரசின் சி. சுப்பிரமணியம், சென்னை மாநில சட்டப் பேரவையின் அவை முன்னவர் பதவி வகித்த முதல் நபர் ஆவார். தமிழ்நாட்டின் முன்னாள் செயல் தலைவரான வி. ஆர். நெடுஞ்செழியன், மிக நீண்ட காலம் இப்பதவி வகித்த தலைவர் ஆவார். இவர் திராவிட முன்னேற்றக் கழகம் மற்றும் அனைத்திந்திய அண்ணா திராவிட முன்னேற்றக் கழகம் ஆகிய இரு திராவிடக் கட்சிகளிலிருந்தும் தேர்ந்தெடுக்கப்பட்டவர். திராவிட முன்னேற்றக் கழகத்தைச் சேர்ந்த க. அன்பழகன் இரண்டாவது மிக நீண்ட பதவிக் காலம் பெற்றவர். ஆர். எம். வீரப்பன் மிகக் குறுகிய பதவிக் காலம் (23 நாட்கள் மட்டுமே) மட்டுமே இப்பதவியினை வகித்தவர் ஆவார். மு. பக்தவத்சலம் முதலமைச்சராக பணியாற்றுவதற்கு முன்பு அவைத் முன்னவராகப் பணியாற்றினார். மு. கருணாநிதி, ஓ.பன்னீர்செல்வம் ஆகியோர் தமிழக சட்டசபையின் அவைத் தலைவராகப் பணியாற்றிய முன்னாள் முதல்வர்கள் ஆவர்.  
11 மே 2021 முதல் திராவிட முன்னேற்றக் கழகத்தின் தற்போதைய பொறுப்பாளர் துரைமுருகன் அவை முன்னவராக உள்ளார்.
# தமிழ்நாடு சட்டப் பேரவை அவை முன்னவர் பட்டியல்

## பட்டியல்

; விளக்கம்
- பதவி விலகல்
- பதவியின் போது மரணம்
- மீண்டும் பதவி  
-  
| பதவியேற்ற நாள் | பதவி முடிந்த நாள் | அலுவல் நாட்கள் |  |  |
| --- | --- | --- | --- | --- |
| கோவில்பாளையம் | 29 ஏப்ரல் 1957 | 1 மார்ச்சு 1962 | 2nd | யு. கிருஷ்ண ராவ் |
| 16 மார்ச்சு 1971 | 31 சனவரி 1976 | 5th | கே. ஏ. மதியழகன்
----
கா. கோவிந்தன் |  |
| ஆத்தூர் - திண்டுக்கல் | 25 பிப்ரவரி 1985 | 6 சனவரி 1988 | 8th | பி. எச். பாண்டியன் |
| 25 மே 2016 | 16 பிப்ரவரி 2017 | 15th | ப. தனபால் |  |
# தமிழ்நாடு சட்டப் பேரவை அவை முன்னவர் பட்டியல்

## மேலும் பார்க்கவும்

- தமிழ்நாட்டின் வரலாறு
- தமிழகத்தில் தேர்தல்
- தமிழக ஆளுநர்களின் பட்டியல்
- தமிழ்நாடு தலைமைச் செயலகம்
- தமிழ்நாடு சட்டமன்றம்
- தமிழ்நாட்டு முதல்வர்கள் பட்டியல்
- தமிழக துணை முதல்வர்கள் பட்டியல்
- தமிழ்நாடு சட்டப் பேரவையின் பேச்சாளர்கள் பட்டியல்
- தமிழக சட்டப் பேரவையில் எதிர்க்கட்சித் தலைவர்கள் பட்டியல்
# கடவுள் கோயில்

**கடவுள் இந்து ஆலயம்** (*Kadavul Hindu Temple*) என்பது அமெரிக்காவின் ஹவாய் மாகாணத்தில் உள்ள காவாய் தீவில் அமைந்துள்ள சிவனுக்காக அர்ப்பணிக்கப்பட்ட யாழ்ப்பாண பாணி இந்து ஆலயமாகும். இது சைவ சித்தாந்த மடாலயத்தால் பராமரிக்கப்படுகிறது. இது ஹவாய் ஆதீனம் அல்லது ஹவாயின் இந்து மடாலயம் என்றும் அழைக்கப்படுகிறது.
# கடவுள் கோயில்

## பின்னணி

கடவுள் என்பது பழங்காலத் தமிழ்ச் சொல்லாகும். இதன் பொருள் "உள்ளார்ந்த தன்மையுடையவர் மற்றும் அப்பாற்பட்டவர்" என்பதாகும். கடவுள் கோயில் 1973 ஆம் ஆண்டு சிவாய சுப்பிரமணியசுவாமி என்பவரால் நிறுவப்பட்டது. ஹவாயின் சைவ சித்தாந்த மடாலயம் பராமரிப்பில் உள்ள இரண்டு கோவில்களில் இதுவும் ஒன்று. மற்றொரு கோவில் இறைவன் கோயில். 39 அங்குல உயரமுள்ள குவார்ட்சு சிவலிங்கம் கோயிலின் மையச் சின்னமாக விளங்குகிறது. சிவலிங்கம் இதுவரை உருவாக்கப்பட்ட மிகப்பெரிய ஆறு பக்க, ஒற்றை முனை கொண்டதாக நம்பப்படுகிறது. கடவுள் கோயில் வயிலுவா ஆற்றுக்கு அடுத்ததாக அமைந்துள்ளது. மேலும், வயிலுவா மலையிலிருந்து 8 கி.மீ. தூரத்தில் அமைந்துள்ளது. சிவலிங்கம் 320 கிலோ எடையில், 39 அங்குல உயரமுள்ள, வெட்டப்படாத குவார்ட்சு படிகமாகும்.
# கடவுள் கோயில்

## இதனையும் காண்க

- சிவாய சுப்பிரமணியசுவாமி
- போதிநாத வேலன்சாமி
- இறைவன் கோயில்
- சைவ சித்தாந்த மடாலயம்
# ஹென்ரிக் ஆண்டர்சன் (இசைக்கலைஞர்)

**ஹென்ரிக் ஆண்டர்சன்** ( *Henrik Andersen* ) (பிறப்பு: பிப்ரவரி 7, 1966) டென்மார்க்கைச் சேர்ந்த ஜாஸ் கித்தார் கலைஞரும், பாடகரும்-பாடலாசிரியரும, பல இசைக்கருவிவிகளை கையாளும் கலைஞரும், குரல் தாள கலைஞரும் ஆவார். இவரது இசைக்கருவிகளில் லிண்டா மன்சர் இவருக்காக உருவாக்கப்பட்ட ஐம்பத்திரண்டு சரங்கள் கொண்ட கித்தார் உள்ளது.
# ஹென்ரிக் ஆண்டர்சன் (இசைக்கலைஞர்)

## பின்னணி

ஆண்டர்சன் டென்மார்க்கின் கோபனாவனில் பிறந்து வளர்ந்தார். அங்குள்ள உள்ள ரிதம் இசைப் பள்ளியில் பட்டம் பெற்றார். பதினெட்டு வயதிலிருந்தே இவர் ஒரு கித்தார் கலைஞராகவும் பாடகராகவும் தொழில் ரீதியாக நிகழ்ச்சிகளை நிகழ்த்தினார். இவர் திரிலோக் குர்து மற்றும் பீட் லாக்கெட் ஆகியோரிடம் கர்நாடக இசையை (இந்திய இசை) பயின்றார். பின்னர் அது இவரது இசையமைப்பில் ஒரு முக்கிய அங்கமாக மாறியது.  
இவர் பீட் பாக்ஸிங் மற்றும் கொன்னக்கோல் போன்ற குரல் தாள பாணிகளில் நிபுணத்துவம் பெற்றவர். மேலும் கொன்னக்கோல் மற்றும் கித்தார் கற்பித்துள்ளார்.  
ஆண்டர்சனின் "மூன் ஓவர் தஞ்சை" என்ற பாடல் சிறந்த பாரம்பரியப் பாடலுக்கான விருதை வென்றது.
# ஹென்ரிக் ஆண்டர்சன் (இசைக்கலைஞர்)

## நாடகக் கலைஞர்

ஆண்டர்சன் ஒரு நாடக கலைஞரும் ஆவார். இவர் டேனிஷ் நாடக நிறுவனங்களான டீட்டர் டாஸ்கன், டீட்டர் ரிஃப்ளெக்ஷன் மற்றும் பிரனார் டீட்டர்ஸ் ஆகியவற்றுடன் இணைந்து நடித்துள்ளார். நாடக நிறுவனத்திற்காக நாடங்களை எழுதி, அதற்கு இசையமைத்துள்ளார். இவர் ஒரு தொழில்முறை கேலிச்சித்திரம் கலைஞர்.
# பிண்டாரா, குசராத்

**பிண்டாரா** (*Pindara*) எனவும் பிண்டாரகா அல்லது பிண்டதாரகா என்றும் அழைக்கப்படும் இது இந்தியாவின் குசராத்தின் தேவபூமி துவாரகை மாவட்டத்தில் உள்ள கச்சு வளைகுடாவின் கரையோரத்தில் உள்ள துவாரகைக்கு அருகிலுள்ள ஒரு கிராமமாகும்.
# பிண்டாரா, குசராத்

## இதிகாசத்தில்

"ஒருவன் அடக்கப்பட்ட புலன்கள் மற்றும் ஒழுங்குபடுத்தப்பட்ட உணவுகளுடன் துவாராவதிக்கு செல்ல வேண்டும். அங்கு பிண்டாரகா என்று அழைக்கப்படும் புனித தலத்தில் நீராட வேண்டும். அதன் மூலம் தங்கத்தின் பலனை மிகுதியாகப் பெறலாம்"என மகாபாரதத்தில் (3.82) குறிப்பிடப்பட்டுள்ளது. *அனுசாசனபர்வதம்* (25.57) பிண்டாரகாவை ஒரு புனிதத் தலமாகக் குறிப்பிடுகிறது.  
மகாபாரதத்தின் உஜ்யந்த பர்வத்தில் "உஜ்ஜயந்தபர்வதம் என்ற மலை சௌராட்டிரா பிரதேசத்தில் பிண்டாரகா கோயிலுக்கு அருகில் அமைந்துள்ளது" என குறிப்பிடப்பட்டுள்ளது. மகாபாரதத்தின் வனபர்வம் அத்தியாயம் 21ன் படி இந்த மலைக்கு மாய சக்திகள் இருப்பதாக கூறப்படுகிறது. துவாரகையின் யாதவ மோதலின் முடிவில் கோயில் கடலில் மூழ்கியது.
# பிண்டாரா, குசராத்

## இதிகாசத்தில்

### தொல்லியல்

பழைய கற்காலத்தின் எச்சங்களால் இந்த இடம் நிறைந்துள்ளது. ஒரு அகழ்வாராய்ச்சியில் சிவப்பு பளபளப்பான பொருட்கள் மற்றும் அம்ப்போரா துண்டுகள் கண்டுபிடிக்கப்பட்டன. இது மத்தியதரைக் கடலுடன் கடல் இணைப்புடன் ஒரு ஆரம்ப குடியேற்றத்தை பரிந்துரைத்தது. 8 ஆம் நூற்றாண்டின் முற்பகுதியில் இத்தலம் புனித யாத்திரை தலமாக இருந்தது.  
கிராமத்திற்கு அருகில் 7 முதல் 10 ஆம் நூற்றாண்டைச் சேர்ந்த ஐந்து கோயில்களும்,ஒரு மண்டபமும் உள்ளது. அவை பாதுகாக்கப்பட்ட நினைவுச் சின்னங்களாகும்.  
கோவாவின் தேசிய கடலியல் நிறுவனம் பிண்டாரா கடற்கரையில் நீரில் மூழ்கிய கோவில் வளாகத்தை கண்டுபிடித்தது. வடமேற்கு சௌராட்டிராவில் கடலோர ஆய்வுகளில் தற்போது அலை மண்டலத்தில் உள்ள ஒரு கோவில் வளாகத்தின் எச்சங்கள் கண்டறியப்பட்டன.
# குன்வர் திர்

**குன்வர் திர் சிங்** (*Kunwar Dhir Singh*) ஒரு உஜ்ஜெனிய பர்மர் குலத்தைச் சேர்ந்த இராஜபுத்ர தலைவரும், 17 ஆம் நூற்றாண்டில் பீகாரில் முகலாயபேரரசிற்கு எதிராக போராடிய கிளர்ச்சியாளரும் ஆவார். இவர் போஜ்பூர் மாவட்டத்திலுள்ள பிரு பர்கானாவைச் சேர்ந்த பிக்ரம் ஷாஹியின் மகனாவார்.